
QUADRE RESUM DE CARACTERÍSTIQUES DEL PROCEDIMENT DE LICITACIÓ

PLEC DE CLÀUSULES JURÍDIQUES I ECONÒMIQUES PER L’ADJUDICACIÓ MITJANÇANT CONTRACTE DE LLOGUER DE LA ZONA DE BAR SITUADA AL LOCAL SOCIAL DE LA URBANITZACIÓ CAN VOLART A CÀNOVES I SAMALÚS.


	A.- OBJECTE DE LA LICITACIÓ:
	Adjudicació mitjançant contracte de lloguer de la zona de bar situada al local social de la urbanització Can Volart a Cànoves i Samalús, per a destinar-ho al servei de bar.

	B.- RENDA ANUAL PER LA UTILITZACIÓ DE L’ESPAI OBJECTE D’ARRENDAMENT
	La renda anual s’estableix inicialment en l’import de : 

3.000,00 € més IVA a pagar en fraccions mensuals de 250,00 € més IVA, dins els deu primers dies de cada mes a les oficines de L’Ajuntament de Cànoves i Samalús, o amb càrrec al compte que comuniqui l’arrendatari.

	C.- DURADA DEL CONTRACTE:
	DOS (2) ANYS a partir de la formalització contractual, amb la possibilitat de pròrroga que estableix el Plec.

	D.-FIANÇA
	L’import equivalent a 2 rendes mensuals: 500,00 €

	E.-TERMINI DE LA FIANÇA:
	Vigència del contracte

	F- REVISIÓ DE PREUS:
	La renda es revisarà anualment d’acord amb el que s’estableix en la clàusula 3.3 d’aquest Plec

	G- CAPACITAT I SOLVÈNCIA :
	Veure clàusula 6 d’aquest Plec

	H- ASSEGURANCES:
	Pòlissa Responsabilitat civil per un valor mínim de 500.000 €

	I.- PRESENTACIÓ D’OFERTES
	Lloc: Ajuntament de Cànoves i Samalús. Masia Can Casademunt, s/n, 08445 Cànoves i Samalús (Barcelona) 

Segons referències incloses a l’anunci de licitació.

	J.- OBERTURA SOBRE 2 QUE INCLOU LA PROPOSTA AVALUABLE MITJANÇANT CRITERIS DE JUDICI DE VALOR:
	Lloc: Ajuntament de Cànoves i Samalús. Masia Can Casademunt, s/n, 08445 Cànoves i Samalús (Barcelona) 

Segons referències incloses a l’anunci de licitació.

	K.- OBERTURA DE PROPOSTES ECONÒMIQUES:
	Lloc: Ajuntament de Cànoves i Samalús. Masia Can Casademunt, s/n, 08445 Cànoves i Samalús (Barcelona)
El dia i hora de la obertura es comunicarà oportunament a través de la Plataforma de contractació pública.

	L.- VISITA POTESTATIVA AL LOCAL:
	S’establiran els dies i hores per mitjà de publicació als licitadors interessats, al perfil del contractant de l’òrgan de contractació.


Lloc de trobada: LOCAL SOCIAL DE CAN VOLART Av. Can Volart, 384 - 08445 Cànoves i Samalús - Barcelona 
Persones de contacte: Regidoria responsable d’obres i serveis de l’Ajuntament de Cànoves i Samalús.  

Les empreses interessades en realitzar aquesta visita, hauran de comunicar les seves dades i las de la persona/es que assistirà/an a la visita (màxim 2 per empresa) a:
canovesisamalus@canovesisamalus.cat
(24 hores abans del dia de la visita). 

Tret d’aquestes dos visites no està previst realitzar cap visita més. La visita es farà conjuntament i en cap cas és obligatòria

	M.- PUBLICITAT D’INFORMACIÓ RELACIONADA AMB LA LICITACIÓ:
	S’informa a tots els interessats que la informació relacionada amb aquesta licitació serà publicada a la Plataforma de contractació de la Generalitat de Catalunya, incloent, en el seu cas, els advertiments pertinents:

	N.- SERVEI D’INFORMACIÓ I RESOLUCIÓ DE CONSULTES A DISPOSICIÓ DELS LICITADORS.
	S’informa als licitadors que es posa a la seva disposició la següent adreça de correu electrònic per atendre consultes:

- Consultes administratives i jurídiques:

canovesisamalus@canovesisamalus.cat




















PLEC DE CLÀUSULES JURÍDIQUES I ECONÒMIQUES PER L’ADJUDICACIÓ MITJANÇANT CONTRACTE DE LLOGUER DE LA ZONA DE BAR SITUADA AL LOCAL SOCIAL DE LA URBANITZACIÓ CAN VOLART A CÀNOVES I SAMALÚS.

PLEC DE CLÀUSULES JURÍDIQUES I ECONÒMIQUES 
TRAMITACIÓ: ORDINÀRIA 
PROCEDIMENT: OBERT 
EXP. NÚM.: 2023/954 CPV: 70130000-1 SERVEIS D'ARRENDAMENT DE BÉNS PROPIS.

CLÀUSULA 1.- ELEMENTS DEL CONTRACTE
1.1.- Naturalesa jurídica
El contracte objecte de la present licitació es troba exclòs de l’àmbit d’aplicació de la Llei 9/2017, de 8 de novembre, de Contractes del Sector Públic i les disposicions legals i reglamentàries que la despleguin, modifiquin o afectin (LCSP), d'acord amb l'article 9.2 en tractar-se de contractes d’arrendament. 
No obstant això, és voluntat de l’Ajuntament de Cànoves i Samalús donar compliment als principis que regeixen la contractació del sector públic, entre d’altres transparència, publicitat, concurrència, igualtat de tracte i que s’adjudiquin els contractes a les ofertes econòmicament més avantatjoses, motiu pel qual es procedeix a una licitació pública per adjudicar aquest contracte en els termes establerts en el present plec.
El contracte objecte de la present licitació: Lloguer del local de bar situat al local social de la urbanització Can Volart a Cànoves i Samalús, per destinar-lo a l’activitat de Bar, té la consideració de contracte privat i per tant queda subjecte al dret privat, regint-se per aquest plec i documentació annexada, i en tot allò no previst, per la legislació civil i d’arrendaments urbans que li sigui aplicable.
El contracte es formalitzarà mitjançant document privat.
1.2.- Llei dels contractes 
1.2.1.- Constitueix Llei d'aquest contracte el present Plec de clàusules, la proposta de l'adjudicatari i els documents de formalització del contracte. 
1.2.2.- Per tot allò que no prevegin els esmentats plecs, es regeixen per: 
- Llei 3/2017, de 15 de febrer, del Llibre Sisè del Codi civil de Catalunya, relatiu a les obligacions i els contractes.
- Llei d’Arrendaments Urbans (Llei 29/1994, de 24 de novembre). 
- Aquells articles expressament citats en el present plec de la Llei de contractes del Sector Públic (en endavant CSP) i el Reial Decret 1098/2001, de 12 d'octubre pel qual s’aprova el Reglament General de la Llei de Contractes de les Administracions Públiques.
Sens perjudici de l'anterior, l’adjudicatari restarà obligat al compliment de les disposicions vigents que li siguin d’aplicació i, en particular, les vigents en matèria de legislació laboral, seguretat social i de seguretat i higiene en el treball, fiscals i mediambientals. L'incompliment d'aquestes obligacions per part de l’adjudicatari no implicarà cap responsabilitat per l’Ajuntament de Cànoves i Samalús. 
1.2.3.- El desconeixement del contracte en qualsevol dels seus termes, i dels altres documents contractuals, annexes i normes de tot tipus que poguessin tenir aplicació en l'execució del mateix no eximirà a l’adjudicatari de les obligacions de complir-los. 
1.2.4.- Si durant el termini de vigència del contracte canviessin les normes legals que l’hi son d’aplicació, s’estarà al que en les esmentades normes s’especifiqui.
1.3.- Publicitat 
La present licitació es publicarà mitjançant anunci al Perfil del Contractant de l’Ajuntament de Cànoves i Samalús allotjat a la Plataforma de Serveis de Contractació Pública de la Generalitat de Catalunya: 
https://contractaciopublica.cat/ca/perfils-contractant/detall/8858192?categoria=0
1.4.- Jurisdicció competent 
Correspon a l'ordre jurisdiccional civil resoldre les qüestions litigioses que se suscitin en relació amb la preparació i adjudicació del contracte subjecte a aquest Plec, i les controvèrsies que sorgeixin en relació amb els efectes, compliment i extinció d'aquest contracte.
1.5.- Òrgans de Contractació 
L’òrgan de contractació de l’Ajuntament de Cànoves i Samalús és la Junta de Govern Local.
1.6.- Responsable del contracte 
Es designa com a responsable del contracte la Regidoria d’Obres i Serveis, a qui correspondrà supervisar l’execució i adoptar les decisions i dictar les instruccions necessàries amb la finalitat d’assegurar la correcta realització de la prestació pactada, dintre de l’àmbit de les facultats que se li atribueixin.

CLAUSULA 2.- OBJECTE DE LA CONTRACTACIÓ 
L’Ajuntament de Cànoves i Samalús disposa del Local Social de la Urbanització Can Volart com equipament públic al servei dels veïns i veïnes del municipi, com a bé demanial de la Corporació.
L’objecte de la contractació és l’adjudicació mitjançant contracte de lloguer del bar situat en el Local Social per a destinar-lo a l’activitat pròpia del seu ús, servei de bar pels seus usuaris i usuàries. 
2.1.- Característiques , localització i instal·lacions existents: 
S’adjunta com Annex A) plànol de superfície del local així com de la zona que és objecte de contracte d’arrendament. 
- Localització: Local Social de Can Volart, situat a l’Avinguda Can Volart, 384 - 08445 Cànoves i Samalús – Barcelona.  
- Instal·lacions existents: Presa d'aigua, de llum i de força fins la centralització dels comptadors.
2.2.- Activitat que es pot realitzar 
Única i exclusivament la de Bar.

CLÀUSULA 3.- PREU 
L’adjudicatari en contraprestació econòmica haurà d’abonar a l’Ajuntament de Cànoves i Samalús els imports que es detallen a continuació: 
3.1.- Renda anual 
La renda anual s’estableix inicialment en l’import de 3.000,00 € més IVA (250,00€/mes). Aquest import s'actualitzarà anualment. 
La renda anual es pagarà en fraccions mensuals de 250,00 € més IVA, dins els deu primers dies de cada mes a les oficines de l’Ajuntament de Cànoves i Samalús, o amb càrrec al compte que comuniqui l’arrendatari. 
L’import corresponent a la renda anual, aquest preu haurà de ser millorat a l'alça o igualat pels licitadors en la seva oferta.
3.2.- Revisió de la Renda 
La revisió de la renda, fins la finalització del contracte, s’efectuarà sobre la fracció mensual d’aquest que es vingui satisfent i es realitzarà per primera vegada, a l’any de la signatura del contracte d’arrendament, i després anualment, aplicant a l’última renda exigida el percentatge que correspongui d'acord amb les oscil·lacions de l'Índex de Preus al Consum (IPC) de la Comunitat Autònoma Catalana o el que el substitueixi, elaborat per l'Institut Nacional d'Estadística (INE). 
S'acorda que la forma de càlcul de l'esmentat percentatge es farà sobre les variacions produïdes entre l'últim índex definitiu publicat per l'INE i el del mateix mes de l'any anterior.
CLÀUSULA 4.- DURADA DEL CONTRACTE ARRENDAMENT 
La durada del contracte d’arrendament s’estableix per un període de DOS (2) ANYS, a comptar a partir de la formalització contractual. El contracte podrà ser sotmès a pròrrogues pel termini d’un any a excepció que alguna de les parts interessi la seva resolució, de conformitat i per mitjà dels procediments previstos a la normativa reguladora en matèria d’arrendaments urbans.
En el moment en que finalitzi el contracte, l’arrendatari vindrà obligada a deixar el local lliure i completament buit a plena disposició i satisfacció de l’Ajuntament de Cànoves i Samalús.

CLÀUSULA 5.- EXPEDIENT DE CONTRACTACIÓ, PROCEDIMENT D’ADJUDICACIÓ DEL CONTRACTE I DOCUMENTACIÓ QUE ES FACILITARÀ ALS LICITADORS 
El contracte objecte de la present licitació, s’adjudicarà pel procediment obert, el que implica que tots els interessats que compleixin els requisits de capacitat i solvència del present Plec podran presentar una proposta, quedant exclosa qualsevol negociació dels termes del contracte amb els licitadors. 
L’adjudicació del contracte es realitzarà a les ofertes que presenti la millor relació qualitat-preu d’acord amb els criteris d’adjudicació establerts al present Plec.
5.1.- Documentació que es facilitarà als licitadors 
Des del dia de la publicació de l'anunci de licitació en el perfil del contractant, els interessats podran obtenir la documentació relativa a aquesta licitació a través de la Plataforma de Contractació de la Generalitat a la web: 
https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=samal&idCap=8858192&ambit=&
L’esmentada documentació inclou els següents documents: 
- Anunci de licitació. 
- Plec de Clàusules Jurídiques i Econòmiques. 
- Model contracte. 
Tota aquesta documentació, tindrà caràcter contractual.
5.2.- Altres Informacions 
Els dubtes, consultes i/o sol·licituds d’informació s’hauran de realitzar per escrit a les següents adreces de correu electrònic: 
- Consultes administratives i jurídiques: canovesisamalus@canovesisamalus.cat 

CLÀUSULA 6.- CONDICIONS D’OBLIGATORI COMPLIMENT PELS LICITADORS QUE PRESENTIN OFERTA I CONDICIONS DE SOLVÈNCIA 
Estan capacitades per contractar les persones físiques o jurídiques, espanyoles o estrangeres, que tinguin plena capacitat d'obrar i que no es trobin en cap dels supòsits d'incapacitat o prohibicions de contractar determinats a la legislació vigent, tot d'acord amb les previsions dels articles 65 i 71 LCSP. 
D’acord amb la previsió dels articles 65 i 66 LCSP, les persones jurídiques només podran ser objecte d’adjudicació de contractes quan les seves prestacions estiguin compreses dintre de les finalitats, objecte o àmbit d’activitat que d’acord amb els seus estatuts o regles fundacionals els hi siguin pròpies. 
Les empreses licitadores hauran de comptar amb l’habilitació empresarial o professional que, en el seu cas, sigui exigible per a la realització de l’activitat o prestació que constitueix l’objecte del contracte. 
Així mateix, les empreses licitadores han de disposar d’una organització amb elements suficients per a la deguda execució del contracte. 
Els requisits de capacitat, solvència i d’absència de prohibicions de contractar s’han de complir en el moment de la presentació de l’oferta i s’han de mantenir fins al moment de l’adjudicació i formalització del contracte. 
Les empreses licitadores, contractistes o subcontractistes o empreses filials o empreses interposades que participin en l’execució d’aquest contracte públic, no poden realitzar operacions financeres en paradisos fiscals -segons la llista de països elaborada per les Institucions Europees o avalada per aquestes o, en el seu defecte, per l'Estat espanyol-, o fora d'ells i que siguin considerades delictives, en els termes legalment establerts com ara delictes de blanqueig de capitals, frau fiscal o contra la Hisenda Pública. 
L’Ajuntament de Cànoves i Samalús pot contractar amb unions d’empresaris o agrupacions que es constitueixin temporalment a l’efecte. 
Aquesta participació s’instrumentalitzarà, a la fase de licitació, mitjançant l’aportació d’un document privat en el que es manifesti la voluntat de concurrència conjunta, indicant els noms i circumstàncies dels que la constitueixen, la participació de cadascun d’ells i designant un representant o apoderat únic amb poders bastants per exercitar els drets i complir les obligacions que del contracte es derivin fins a l’extinció del mateix, sens perjudici de l’existència de poders mancomunats en altres aspectes, assumint el compromís de constituir-se formalment en el cas de resultar adjudicataris. 
No serà necessària la formalització en escriptura pública fins que s’hagi efectuat l’adjudicació al seu favor. 
Aquests empresaris quedaran obligats solidàriament davant l’Ajuntament de Cànoves i Samalús. Les unions d’empresaris hauran d’acreditar la seva capacitat i la solvència exigida en aquest plec conforme a les prescripcions legals i reglamentàries vigents relatives a la contractació del sector públic. 
No obstant el que s’ha indicat als paràgrafs anteriors, no poden concórrer a la present licitació les empreses que haguessin participat en l’elaboració de les especificacions tècniques relatives al contracte, si aquesta participació pogués provocar restriccions a la lliure concurrència o suposar un tractament de privilegi en relació a la resta de les empreses licitadores.
6.1.- CONDICIONS DE SOLVÈNCIA.
6.1.1.- Solvència econòmica i financera: Acreditació de la solvència econòmica i financera: 
1. Presentació del licitador, amb especificació de si es tracta d'una persona física o societat. En cas de ser una societat s’haurà d’especificar quins son els seus socis o accionistes. 
2. Declaració apropiada d'entitat financera, conforme el licitador té solvència econòmica suficient per a acudir a la licitació i realitzar l'activitat, o  
- Presentació dels comptes anuals de l'entitat presentats en el Registre Mercantil o en el Registre oficial que correspongui, en el cas que aquesta publicació sigui obligatòria. Els empresaris no obligats a presentar els comptes en Registres oficials podran aportar, com a mitjà alternatiu d'acreditació, els llibres de comptabilitat degudament legalitzats, o 
- Declaració sobre el volum global de negoci en l'àmbit d'activitat corresponent, referit com a màxim als tres últims exercicis disponibles en funció de la data de creació o d'inici de l'activitat per part del licitador. 
En cas de tractar-se d’una empresa de nova creació, podrà acreditar la solvència econòmica i financera a través d’algun dels altres mitjans previstos a l’article 64 de la LCSP. 
A més hauran d’acreditar i garantir que compleixen amb les condicions següents: 
- Que no es troben en situació d’insolvència actual o imminent. 
- Que no estan sotmesos a cap procés de concurs de creditors o de reorganització empresarial similar, de caràcter jurídic o privat, relacionat amb una situació d’insolvència. 
- Que no han sol·licitat la declaració de concurs, ni tenen constància de que aquest hagi pogut haver estat sol·licitat per cap tercer o que l’esmentada sol·licitud sigui imminent.
- Que no ha presentat al Jutjat mercantil la comunicació d’inici de negociacions regulades a l’article 5 Bis de la llei concursal. 
Es fa saber als empresaris estrangers no comunitaris o als comunitaris que no aportin el certificat de classificació que les avaluacions de les seves capacitats seran efectuades en funció dels continguts dels documents que aportin i mitjançant l’aplicació, en base als mateixos, de la metodologia especificada reglamentàriament, sabent que el criteri de selecció dels referits empresaris radicarà en admetre, a la licitació, a aquells les solvències econòmiques, financeres i tècniques dels quals demostrin que els mateixos hagueren pogut obtenir. Amb el referit objectiu, els esmentats empresaris redactaran els documents que aportin de manera que, dels mateixos, es puguin deduir fàcilment totes les dades. 
Si per raons justificades, una empresa no pogués facilitar les referències sol·licitades podrà acreditar la seva solvència econòmica mitjançant qualsevol altra documentació considerada com suficient per l’Ajuntament de Cànoves i Samalús.
6.1.2.- Solvència tècnica o professional: 
Experiència en activitats relacionades amb la restauració. 
IMPORTANT: Les condicions mínimes establertes en aquesta clàusula hauran d’acreditar-se pels mitjans que s’han establert, podent-se presentar una declaració responsable en els termes establerts al present Plec. En el supòsit que s’hagués presentat la declaració responsable, l’empresari proposat com a adjudicatari haurà d’acreditar abans de l’adjudicació els requisits de capacitat, d’aptitud i de solvència establerts en aquesta clàusula i segons s’especifica en el present plec.

CLÀUSULA 7.- PROPOSICIONS DELS LICITADORS: NORMES GENERALS 
Les proposicions es presentaran en el lloc i les dates establertes a continuació i en l’anunci de licitació o s’enviaran per correu dins del termini d’admissió: 
PRESENTACIÓ DE PROPOSTES: Lloc: Oficines de l’Ajuntament de Cànoves i Samalús. Masia Can Casademunt, s/n, 08445 Cànoves i Samalús (Barcelona).
Data i hora límits: VINT (20) DIES NATURALS a comptar a partir del dia següent al de la publicació de la licitació al perfil del contractant de l’Ajuntament de Cànoves i Samalús.
Les proposicions es presentaran en català o castellà i com a màxim en les dates establertes al quadre resum del present plec i en l’anunci de licitació. Les proposicions presentades fora de termini indicat no seran admeses sota cap concepte ni en cap circumstància. 
Tots els licitadors han d’assenyalar en el moment de presentar llurs propostes un domicili, un telèfon, un fax i una adreça de correu electrònic per a les comunicacions i relacions que en general es derivin del procediment de contractació o que de qualsevol manera puguin afectar al licitador. 
A tal efecte i d’acord amb el s’estableix a l’article 140.1.a.4º de la LCSP, els licitadors hauran d’identificar, en el seu cas, una adreça de correu electrònic com a mitjà preferent per tal de que se li practiquin les notificacions relatives a aquest procediment. 
Aquest sistema de notificació, a través del correu electrònic, permetrà acreditar la data i hora en la que es posi a disposició de l’interessat l’acte que ha de ser notificat, així com l’accés al seu contingut, d’acord amb el que s’estableix a l’article 28 de la Llei 11/2007, de 22 de juny, d’accés electrònic dels ciutadans als Serveis Públics. 
Per tal de donar compliment a la designació del mitjà de notificació, tots els licitadors hauran de presentar el corresponent annex d’aquest Plec relatiu a aquest assumpte (annex 7). 
2. En cas que les ofertes es trametin per correu dins del termini establert, els licitadors hauran de justificar que la data i l’hora d’imposició de la tramesa a l’Oficina de Correus són, com a màxim, les assenyalades en l’anunci i anunciar-les a l’Ajuntament de Cànoves i Samalús mitjançant correu electrònic que l’entitat haurà de rebre dintre del mateix dia. 
L’anunci a l’Ajuntament de Cànoves i Samalús per correu electrònic només serà vàlid si existeix constància de la transmissió i recepció, de les seves dates i del contingut íntegre de les comunicacions i si identifica fefaentment al remitent i al destinatari. Sense la concurrència d’aquests requisits, l’oferta no serà admesa si és rebuda per l’Ajuntament de Cànoves i Samalús amb posterioritat al termini assenyalat a l’anunci de licitació. 
En cas que després de 10 dies naturals des de la finalització del termini de presentació de proposicions no s’hagués rebut a l’entitat la proposició enviada per correu i anunciada dintre del termini, aquesta no serà admesa en cap cas. 
3. Les ofertes hauran de tenir una validesa mínima de QUATRE (4) MESOS, comptats a partir de la data d'obertura de les proposicions econòmiques. 
Superat aquest termini, i si l’Ajuntament de Cànoves i Samalús així ho sol·licita, els licitadors podran optar per mantenir o retirar llurs proposicions amb total indemnitat per les parts, sense que es pugui demanar cap mena de compensació o indemnització. 
4. Els licitadors hauran de presentar les seves proposicions d’acord amb allò previst al present Plec.
5. Cada licitador no podrà presentar més d’una proposició. Tampoc podrà subscriure cap proposició en participació conjunta amb altres licitadors si ja ho ha fet individualment. La infracció del que s’assenyala en aquest paràgraf donarà lloc a la no admissió de totes les proposicions que hagi presentat. 
6. Les proposicions han de ser secretes i la seva presentació presumeix, d’una banda, l’acceptació incondicionada per part del licitador del contingut d’aquest plec i la documentació annexada al mateix i que conforma la licitació i, de l’altra, la declaració que reuneix tots i cadascun dels requisits per a contractar.

CLÀUSULA 8.- FORMA DE PRESENTAR LES PROPOSICIONS: NORMES GENERALS 
Les proposicions constaran de tres (3) sobres. 
Els sobres seran el SOBRE 1 (que contindrà la documentació acreditativa dels requisits previs que estableix l’article 140 LCSP), el SOBRE 2 (que contindrà la proposta tècnica / avaluable mitjançant l’aplicació de criteris que depenen d’un judici de valor) i el SOBRE 3 (que contindrà la proposta econòmica / avaluable mitjançant l’aplicació de criteris quantificables mitjançant fórmules automàtiques), ajustant-se aquesta última al model que figura com a annex 5 al present plec. 
Els sobres hauran d’estar tancats, i tots ells identificats a l’exterior, amb indicació de la licitació a la que es concorri (nom de la mateixa i número d’expedient) amb les dades de l’empresa i firmats pel licitador o persona que el representi. 
A l’interior de cada sobre es farà constar en full independent el seu contingut, enunciat numèricament. 
Els aspectes relatius a la capacitat d’obrar, la representació, la solvència econòmica i financera i la tècnica i professional dels licitadors s’acreditaran inicialment mitjançant la corresponent declaració responsable, en la que es manifesti que compleixen les condicions legalment establertes i les indicades en el present Plec per contractar, segons l’annex 1. 
Dita declaració s’haurà d’incloure en el sobre 1. Sense perjudici d’això, a requeriment de l’Ajuntament, que es podrà produir en qualsevol moment abans de l’adjudicació, es podrà sol·licitar als licitadors que aportin la documentació acreditativa de la seva capacitat i solvència establerts al present plec. 
En qualsevol cas, el licitador que hagi estat proposat com a adjudicatari es troba obligat a acreditar degudament abans de l’adjudicació del contracte, el compliment dels aspectes relatius a la capacitat d’obrar, la representació i la solvència econòmica i financera i la tècnica i professional al present plec.
El fet de no aportar aquesta documentació en el termini indicat per l’Ajuntament serà motiu d’exclusió del present procediment de contractació. 
Els altres dos sobres contindran, respectivament, la proposta tècnica (sobre 2) i l’econòmica i de referències quina valoració depèn de fórmules automàtiques (sobre 3), ajustant-se aquesta última al model que figura com a annex 5 al present Plec. 
2. Els licitadors podran indicar quina informació de la seva proposició té caràcter confidencial, sense que en cap cas, puguin declarar com a tal l’oferta econòmica. 
L’Ajuntament de Cànoves i Samalús garantirà la confidencialitat de la informació expressament designada. 
3. Les proposicions es presentaran escrites a màquina o d’altres tipus d’impressió mecànica o informàtica, i no s’acceptarà cap document manuscrit ni amb omissions, errades o esmenes que no permetin conèixer clarament les condicions per valorar l'oferta. 
4. No seran admeses, en cap cas, les ofertes d’aquelles persones en les quals concorrin algunes de les circumstàncies previstes en l’article 71 de la LCSP sobre prohibicions de contractar. 
5. En cas que un licitador incorri, amb posterioritat a la presentació de la proposició i amb anterioritat a la formalització del contracte, en qualsevol dels supòsits d’incapacitat o prohibicions de contractar determinats a la legislació vigent, haurà d’informar d’aquesta circumstància a l’Ajuntament. 
Aquesta circumstància provocarà la no admissió de l’oferta i impedirà l’adjudicació i/o la formalització del contracte amb el licitador en el que concorri la mateixa.
ADVERTIMENT La documentació inclosa en els sobres núm. 1 i/o 2 no pot incloure cap informació que permeti conèixer el contingut del sobre núm. 3, relatiu a la proposta econòmica. L’incompliment d’aquesta obligació comportarà l'exclusió automàtica del licitador.
CLÀUSULA 9.- PROPOSICIONS DELS LICITADORS. DOCUMENTACIÓ 
9.1. SOBRE NÚM. 1 TÍTOL: DOCUMENTACIÓ GENERAL – ADJUDICACIÓ MITJANÇANT CONTRACTE DE LLOGUER DE LA ZONA DE BAR SITUADA AL LOCAL SOCIAL DE LA URBANITZACIÓ CAN VOLART A CÀNOVES I SAMALÚS
Contingut: A. Declaració responsable (annex 1).
Declaració responsable d’acord amb el model que consta a l’annex 1 del present Plec, sobre compliment dels requisits de personalitat, capacitat, solvència i altres circumstàncies que s’ajusti al Document Europeu Únic de Contractació (DEUC). 
Les empreses licitadores poden emplenar la declaració responsable que s’ajusta al formulari del DEUC i que s’acompanya com a Annex 1 al present Plec. 
L’òrgan de contractació requerirà a l’empresa a favor de la qual recaigui la proposta d’adjudicació per tal de que, abans de l’adjudicació del contracte, acrediti el compliment dels requisits de personalitat, capacitat i solvència a través de l’aportació de la documentació que s’indica al present Plec. 
La mesa de contractació o l’òrgan de contractació podran requerir als licitadors que presentin la totalitat o part dels documents justificatius del compliment dels requisits previs que estableix l’article 140 de la LCSP i concretats en el present Plec, als efectes del que s’estableix a l’article 140.3 de la LCSP i, en tot cas, abans d’adjudicar el contracte. 
El fet de no aportar aquesta documentació en el termini requerit o quan la documentació aportada no acrediti que el licitador compleix amb tots els requisits de capacitat i solvència serà motiu d’exclusió del present procediment de contractació, amb confiscació de la garantia provisional en el seu cas aportada. 
Així mateix, en el cas de que el licitador incorri en falsedat en aquesta declaració responsable, apart dels efectes indicats anteriorment en relació a l’exclusió del procediment, l’Ajuntament podrà incoar i tramitar un expedient de prohibició de contractar amb aquesta entitat, d’acord amb el que s’especifica en el seu protocol de procediments per incompliments.
B. Especialitats en relació a les agrupacions i unions temporals d’empreses.
Tal com s’ha avançat, podran presentar-se ofertes per unions o agrupacions d'empreses que es constitueixin temporalment a l'efecte, sense que calgui la seva formalització en escriptura pública fins que s'hagi efectuat l'adjudicació al seu favor. Aquestes empreses restaran obligades solidàriament davant l’Ajuntament de Cànoves i Samalús. 
En aquests supòsits, tant de persones físiques com jurídiques, cadascun dels seus components acreditaran la seva capacitat, personalitat, representació i solvència de confirmat amb el què s’estableix al present Plec. 
La declaració responsable indicada a la lletra A) anterior haurà de ser aportada per cadascun dels empresaris que conformin l’agrupació o unió d’empresaris. 
Igualment, caldrà presentar el document acreditatiu del nomenament d’un representant o apoderat únic amb facultats bastants per exercir els drets i complir les obligacions derivades del contracte fins a la seva extinció, així com la indicació dels noms i circumstàncies dels empresaris que la subscriuen, la participació de cadascun d’ells, i el compromís de constituir-se formalment en Unió temporal, cas de resultar adjudicataris. 
Es podrà incorporar el NIF provisional assignat per l’Administració competent. Només en el cas de resultar adjudicatària la unió, haurà d’acreditar la seva constitució en escriptura pública i aportar el NIF definitivament assignat. 
El licitador que formi part d’una agrupació o unió d’empresaris que es constitueixi temporalment no podrà concórrer individualment en el mateix procediment o figurar en més d’una agrupació o unió d’empresaris.
C. Declaració sobre la solvència econòmica i financera (annex 2) 
Els licitadors hauran de presentar una declaració responsable conforme a la qual el licitador declara responsablement i garanteix que no es troba en situació d’insolvència actual o imminent; no està sotmès a cap procés de fallida, concurs de creditors, procediment concursal o de reorganització empresarial similar, de caràcter judicial o privat, relacionat amb una situació d’insolvència; que no ha sol·licitat la declaració de concurs, ni té constància de que aquesta hagi estat sol·licitada per cap tercer o que dita sol·licitud sigui imminent; i que no ha presentat al Jutjat mercantil la comunicació d’inici de negociacions regulada a l’article 5 bis de la Llei concursal.
D. Declaració sobre grup empresarial (annex 3).
 Als efectes de determinar el caràcter anormal o desproporcionat de les baixes, els licitadors hauran de presentar una declaració en la que manifestin si pertanyen a algun Grup de Societats i en cas afirmatiu s’hauran d’indicar les empreses que conformen aquest Grup de Societats.
S’entén per empreses pertanyents a un grup de societats aquelles que es trobin en qualsevol dels supòsits de l’art. 42.1 del Codi de Comerç.
E. Submissió jurisdiccional de les empreses estrangeres. 
En cas d’empreses estrangeres, declaració de sotmetre’s a la jurisdicció dels jutjats i tribunals espanyols de qualsevol ordre, per a totes les incidències que directament o indirectament es derivessin del Contracte, amb renúncia, si s’escau, al fur jurisdiccional estranger que pogués correspondre al licitador. 
F. Respecte a les Unions temporals o agrupacions d’empreses. 
Cadascun dels seus components acreditaran la seva capacitat, personalitat, representació i solvència de forma independent. Aquestes empreses restaran obligades solidàriament davant L’Ajuntament de Cànoves i Samalús. 
G. Protecció de dades de caràcter personal (annex 8) 
Tots els licitadors hauran de presentar una declaració responsable del licitador relativa a la Llei Orgànica de Protecció de Dades i les normes de desplegament. 
H. Designació de responsable (annex 9) 
Tots els licitadors hauran de presentar el nomenament de responsable/s i/o interlocutor/s del contracte, pel cas que resultés adjudicatari. 
I. Proposta de pòlissa de responsabilitat civil (annex 6) 
L’adjudicatari resta obligat a subscriure i mantenir en vigor al llarg de tota la durada del contracte d’arrendament, amb una companyia solvent, una pòlissa d’assegurances de responsabilitat civil que cobreixi suficientment, qualsevol possible dany que pugui ocasionar a tercer, amb un límit mínim de 500.000,00- € 
A tal efecte, presentarà una declaració en la que es comprometi a aportar aquest document, en el cas de resultar adjudicatari.
ADVERTIMENT La documentació inclosa en el sobres núm. 1 no pot incloure cap informació que permeti conèixer el contingut del sobre núm. 3, relatiu a la proposta econòmica. L’incompliment d’aquesta obligació comportarà l'exclusió automàtica del licitador.
9.2.- SOBRE NÚM. 2 
TÍTOL: PROPOSTA TÈCNICA - ADJUDICACIÓ MITJANÇANT CONTRACTE DE LLOGUER DE LA ZONA DE BAR SITUADA AL LOCAL SOCIAL DE LA URBANITZACIÓ CAN VOLART A CÀNOVES I SAMALÚS 
Tots els fulls de la documentació a incloure en el sobre núm. 2, que es relaciona a continuació, hauran d’estar signats pel licitador: 
Contingut: 
Els licitadors han de descriure breument la seva experiència en el sector i aportar els documents acreditatius, com també de tots els altres mèrits o circumstàncies que invoquin.
 Els licitadors han d'incloure en aquest sobre: 
Projecte d’explotació de l’activitat a realitzar en el local destinat a Bar-Restaurant : en el que s’indiqui: 
 Pla de negoci detallat 
 Indicació de les actuacions que s’adoptaran en matèria de responsabilitat social i mediambiental. 
 Número de llocs de treball a ocupar i tipus de contracte laboral d’aquest personal. 
La proposta tècnica serà valorada d’acord amb l’establert en l’Annex 4.
ADVERTIMENT La documentació inclosa en els sobre núm. 2 no pot incloure cap informació que permeti conèixer el contingut del sobre núm. 3, relatiu a la proposta econòmica. La inclusió de l’oferta econòmica en el sobre 2 o la inclusió de qualsevol informació referent al sobre 3 en el sobre 2, sempre que permeti tenir un coneixement efectiu del seu contingut, comportarà l’exclusió automàtica del licitador.

9.3.- SOBRE NÚM. 3 
TÍTOL: ADJUDICACIÓ MITJANÇANT CONTRACTE DE LLOGUER DE LA ZONA DE BAR SITUADA AL LOCAL SOCIAL DE LA URBANITZACIÓ CAN VOLART A CÀNOVES I SAMALÚS. 
Contingut: Aquest sobre contindrà l’oferta econòmica, signada pel licitador o persona que el representi.
Tots els fulls de la documentació a incloure en el sobre núm. 3, es presentaran en suport paper, signats tots ells pel licitador, i es presentaran escrits a màquina o ordinador, no s’acceptaran els que tinguin omissions, errades o esmenes que no permetin conèixer clarament allò que l’Ajuntament de Cànoves i Samalús consideri fonamental per a valorar les ofertes. 
El sobre 3 ha de contenir els documents que s’indiquen: 
Oferta econòmica del licitador, s’haurà de realitzar en el model que s'adjunta com a Annex 5, on s’especificarà: 
- El preu corresponent a la renda anual que s’està disposat a pagar mitjançant contracte d’arrendament de la superfície objecte de contracte. Els preus no inclouran els impostos corresponents, qualsevol variació del tipus de l'IVA , o dels impostos que corresponguin serà aplicable a partir de la seva vigència.
ADVERTIMENT L’oferta econòmica complimentada en el model que s'adjunta com a Annex 5, s'ha d'incloure únicament en el Sobre 3.

CLÀUSULA 10.- CRITERIS PER A L'ADJUDICACIÓ DEL CONTRACTE. 
Les proposicions presentades i admeses seran estudiades, homogeneïtzades, valorades i ponderades, d’acord amb tot allò que s’esmenta i formula a l’annex 6. L’adjudicació es farà a la proposició més avantatjosa, que serà aquella que obtingui la major puntuació d’entre totes aquelles proposicions admeses a licitació que igualin o superin tots els mínims de puntuació establerts a l’Annex 4. 
No obstant l’anterior, l’Ajuntament de Cànoves i Samalús podrà deixar sense efecte el procediment de contractació, quan concorrin circumstàncies de caràcter fàctic o jurídic que, de manera lògica i raonable, imposin la prevalença de l’interès públic a la vista de les necessitats que busca satisfer el contracte, podent igualment desistir o renunciar a la licitació per motius d’interès públic degudament motivats a l’expedient. 
Les resolucions seran motivades i, llevat que la resolució sigui contradictòria amb la proposta de la Mesa de contractació o es basi en consideracions diferents, s’entendrà que adopta els motius continguts en la proposta de la Mesa.
En casos d’empat en les puntuacions obtingudes per les ofertes de les empreses licitadores, s’aplicaran el criteris de desempat previstos a l’apartat 2 de l’article 147 LCSP.

CLÀUSULA 11.- ÒRGANS D’ASSISTÈNCIA A L’ÒRGAN DE CONTRACTACIÓ: UNITAT TÈCNICA DE CONTRACTACIÓ 
La Mesa de contractació així com els seus integrants seran objecte de publicació, amb posterioritat a la licitació del present contracte, per mitjà de resolució accessòria, la qual es publicarà al Perfil del contractant de l’Ajuntament de Cànoves i Samalús.
En la constitució de la Mesa de contractació, els seus membres declararan sobre l’existència o no d’incompatibilitats, previstes amb caràcter general a la LCSP. En cas d’existir alguna incompatibilitat, el membre de la Mesa afectat per la mateixa haurà d’abandonar-la i, en aquest supòsits, en formarà part de la mateixa el membre substitut o s’anomenarà a un altre que reuneixi, si cal, els requisits d’experiència i idoneïtat del membre incurs en incompatibilitat.
CLÀUSULA 12.- OBERTURA I EXAMEN DE LES OFERTES 
1. Finalitzat el termini establert a l’anunci per a la presentació d’ofertes, es procedirà a l’obertura del “Sobre 1”, als efectes de verificar que contingui la documentació establerta al clàusula 9 del present Plec i procedir a qualificar la validesa de la mateixa. 
La mesa de contractació podrà requerir als licitadors que presentin la totalitat o una part dels documents justificatius de la seva aptitud, capacitat i solvència als efectes de verificar qualsevol punt de la declaració del compliment del requisits previs quan consideri que existeixen dubtes raonables sobre la vigència o fiabilitat de la declaració o quan resulti necessari per garantir el bon desenvolupament del mateix. 
El termini per aportar la documentació requerida serà de cinc dies naturals a comptar des de la recepció del requeriment. 
2. Seguidament, i si s’escau, es comunicarà als licitadors l’existència de defectes o omissions esmenables, fixant-se un termini per tal que els licitadors puguin presentar l’oportuna esmena. Aquest termini no podrà ésser en cap cas superior a tres dies naturals a comptar des de la data de la referida comunicació.
Es consideraran inesmenables els defectes consistents en la manca dels requisits exigits, i esmenables aquells que facin referència a la mera falta d’acreditació dels mateixos. El moment decisiu per apreciar la concurrència dels requisits de capacitat exigits per contractar serà el de finalització del termini de presentació de les proposicions. 
Procedirà la no admissió i l’exclusió del procediment de licitació a aquells licitadors que tinguin defectes no esmenables o no hagin esmentat els defectes en el termini atorgat. 
A més, la Mesa de Contractació podrà sol·licitar del licitador aclariments sobre els certificats i documents presentats o requerir-lo per a la presentació d’altres complementaris. 
3. Serà causa d’exclusió del procediment de licitació la manca de presentació d'algun dels documents que s'han d'incloure en el Sobre 1, llevat que sigui considerada esmenable per la Mesa de Contractació i s’hagi esmenat en el termini atorgat. Les proposicions que corresponguin a empresaris exclosos de la licitació quedaran fora del procediment d’adjudicació i els sobres que les continguin no seran oberts. 
4. Dins d’un termini no superior a vint dies, a comptar des de la data de finalització del termini per a presentar les ofertes, la Mesa de Contractació procedirà, en acte no públic, a l’obertura del sobre número 2, donant a conèixer la informació relativa al resultat de l’obertura del sobre número 1. S’enviarà als licitadors còpia de l’Acta de l’obertura, així com es posarà a disposició del públic mitjançant la Plataforma de Contractació Pública de la Generalitat de Catalunya. 
Els serveis tècnics de l’entitat valoraran les ofertes contingudes en els Sobres 2 de conformitat amb els criteris d’adjudicació ponderables en base a judicis de valor previstos a l’annex 4 del present Plec i elevaran dita valoració a la Mesa de Contractació. 
La Mesa de Contractació podrà sol·licitar dels licitadors la presentació de la informació addicional que a efectes d’aclariment estimi necessària en relació amb els sobres núm. 2, la qual haurà de complimentar-se davant la Mesa de Contractació en el termini que s’atorgui a tal efecte, que no podrà ser superior a 5 dies. 
5. Practicada la valoració dels criteris que depenguin d’un judici de valor es notificarà als licitadors la data d’obertura de la documentació continguda al Sobre 3. Dita data també es donarà a conèixer a través del Perfil de Contractant. L‘obertura del Sobre 3 se celebrarà en acte públic. 
Abans de l’obertura del Sobre 3, l’entitat, a través del Perfil de Contractant o el mateix dia de l’obertura pública del Sobre 3, amb caràcter previ, donarà a conèixer la valoració obtinguda pels licitadors admesos en relació amb l’oferta continguda al Sobre 2. 
Així mateix, també donarà a conèixer, si s’escau, els licitadors exclosos i la causa d’exclusió, procedirà a l’obertura del Sobre 3 de les propostes admeses. 
Abans de l’obertura de la primera proposició es convidarà als licitadors assistents a què manifestin els dubtes que se’ls presentin o demanin les explicacions que estimin necessàries, procedint-se per la Mesa de contractació als aclariments i respostes oportunes, però sense què en aquest moment la Mesa es pugui fer càrrec de documents que no haguessin estat lliurats durant el termini d’admissió d’ofertes, o el de correcció o esmena de defectes o omissions. 
Un cop obertes les propostes contingudes al Sobre 3 i comprovada la documentació incorporada per cadascuna d’elles, la Mesa de Contractació indicarà aquelles ofertes que hauran estat excloses per no ajustar-se a les bases explicitades en aquest Plec de Clàusules Particulars. 
Les propostes contingudes en el Sobre 3 seran estudiades, valorades i ponderades, de conformitat amb els criteris d’adjudicació avaluables de forma automàtica assenyalats en el present Plec.
6. Practicada la valoració de les ofertes, i prèvia exclusió de les que no compleixin els requeriments del Plec, la Mesa de Contractació proposarà la classificació per ordre decreixent de puntuació i formularà la proposta d’adjudicació a favor del candidat que hagi obtingut la millor puntuació, que elevarà a l’òrgan de contractació. 
Per formular la proposta de classificació es podran sol·licitar els informes tècnics que s’estimin pertinents. 
7. Un cop acceptada per l’òrgan de contractació la proposta de la Mesa de Contractació, es requerirà al licitador que hagi presentat la millor oferta, de conformitat amb allò disposat a l’article 145 de la LCSP perquè, en el termini de deu (10) dies hàbils a comptar des del següent a aquell en que s’hagués rebut el requeriment, aporti la següent documentació: 
(i) Documentació acreditativa de la personalitat i capacitat: 
a) Per a les persones físiques (empresaris individuals i professionals), serà obligatòria la presentació del document nacional d'identitat (DNI), o document que el substitueixi, i del número d'identificació fiscal (NIF), en cas que aquest no consti en el referit DNI. 
b) Per a les persones jurídiques, serà obligatòria la presentació del CIF i de les escriptures de constitució, modificació i adaptació d’estatuts, en el seu cas, degudament inscrites al Registre Mercantil, quan aquest requisit sigui exigible conforme a la legislació mercantil que li sigui aplicable. Quan aquesta inscripció no sigui exigida, l’acreditació es realitzarà mitjançant l’aportació de l'escriptura o document de constitució, de modificació, estatuts o acta fundacional, en què constin les normes reguladores de l'activitat de l'empresa, inscrits, en el seu cas, en el Registre oficial corresponent.
c) Si l'empresari actua mitjançant representant o es tracta d'una persona jurídica, cal aportar: 
c.1.) Document públic d'apoderament, degudament inscrit en el Registre públic corresponent. 
c.2.) DNI i NIF del representant i del signant de la proposició econòmica. 
d) La capacitat d'obrar de les empreses no espanyoles d'Estats membres de la Comunitat Europea, o signataris de l'acord sobre l'Espai Econòmic Europeu, s'ha d'acreditar mitjançant la inscripció en els registres procedents d’acord amb la legislació de l’estat on estan establerts, o mitjançant la presentació d’una declaració jurada, o d’una certificació en els termes que s’estableixin reglamentàriament, d’acord amb les disposicions comunitàries d’aplicació. 
e) La capacitat d’obrar de les empreses estrangeres no compreses en l'apartat anterior s'ha d'acreditar observant les regles previstes a l’article 68 de la LCSP. 
f) Tal com s’ha avançat, podran presentar-se ofertes licitades per unions o agrupacions d'empreses que es constitueixin temporalment a l'efecte, sense que calgui la seva formalització en escriptura pública fins que s'hagi efectuat l'adjudicació al seu favor. Aquestes empreses restaran obligades solidàriament davant l’entitat contractant.
En aquests supòsits, tant de persones físiques com jurídiques, cadascun dels seus components acreditaran la seva capacitat, personalitat i representació, essent obligatori indicar en document separat els noms i circumstàncies dels qui la subscriuen, el percentatge de participació de cadascun d’ells i hauran de nomenar un representant o apoderat amb facultats suficients per exercitar els drets i complir amb les obligacions que es derivin del Contracte fins la seva extinció. 
El licitador que formi part d’una agrupació o unió d’empresaris que es constitueixi temporalment no podrà concórrer individualment en el mateix procediment o figurar en més d’una agrupació o unió d’empresaris. 
(ii) Documentació acreditativa de la solvència econòmica i financera i tècnica i / o professional d’acord amb l’establert a la clàusula 6 del present plec. 
(iii) Altra documentació: 
a) Alta en l’Impost d’Activitats Econòmiques, en l’epígraf corresponent a l’objecte del contracte, i últim rebut, sempre que exerciti activitats subjectes i no exemptes de l’esmentat Impost.
 Tanmateix, en el cas que l’empresa seleccionada es trobi en algun dels supòsits d’exempció d’aquest impost recollits a l’article 82 del Reial decret legislatiu 2/2004, de 5 de març, pel qual s’aprova el Text Refós de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris .
b) Certificat específic de trobar-se al corrent de les obligacions tributàries expedit per l’Administració Tributària, als efectes de l’article 43 de la Llei 58/2003, de 17 de desembre, General Tributària. 
c) Certificat positiu, emès per l'òrgan competent, de trobar-se al corrent en el compliment de les obligacions amb la Seguretat Social.

CLÀUSULA 13.- ADJUDICACIÓ DEL CONTRACTE 
L’òrgan de contractació adjudicarà el contracte d’arrendament a la proposta que presenti una millor relació qualitat-preu, mitjançant resolució motivada que notificarà a tots els licitadors, i que publicarà al Perfil de Contractant de l’entitat, en el termini màxim de cinc (5) dies hàbils a comptar des de que l’adjudicatari hagi aportat tota la documentació referida a la clàusula anterior. 
La resolució d’adjudicació del contracte d’arrendament haurà de ser motivada en referència als criteris d’adjudicació, haurà d’especificar els motius pels que es rebutja una candidatura o oferta i les característiques i avantatges de l’oferta seleccionada, incorporant la indicació de les puntuacions, totals i parcials, obtingudes per totes les empreses admeses, en cadascun dels criteris d’adjudicació. Serà motivació suficient si a la resolució de l’adjudicació l’òrgan de contractació accepta i assumeix la proposta d’adjudicació formulada per la Mesa de Contractació. 
Així mateix, a la resolució d’adjudicació s’indicarà el termini en que s’haurà de procedir a la formalització del contracte. Si no hi hagués cap proposició que fos admissible d’acord amb els criteris d’adjudicació del present Plec es declararà desert el procediment. 
2. Les proposicions presentades, tant les declarades admeses com les excloses sense obrir, seran arxivades.
 Així mateix, l’òrgan de contractació podrà deixar sense efecte el procediment de contractació, quan concorrin circumstàncies de caràcter fàctic o jurídic que, de manera lògica i raonable, imposin la prevalença de l’interès públic a la vista de les necessitats que busca satisfer el contracte, podent igualment desistir o renunciar al procediment d’adjudicació per motius d’interès públic degudament motivats a l’expedient. 
3. Si l’òrgan de contractació s’aparta de la proposta d’adjudicació formulada per la Mesa de Contractació caldrà que en justifiqui els motius a la resolució. 
4. Transcorreguts els terminis assenyalats a l’article 158 de la LCSP per a l’adjudicació del contracte sense que s’hagi dictat l’acord d’adjudicació, els licitadors tindran dret a retirar la seva proposta, sense dret a cap mena d’indemnització. No obstant, l’òrgan de contractació podrà sol·licitar als licitadors que mantinguin la seva oferta per un termini superior, prèvia comunicació als licitadors i publicació al Perfil de Contractant, mantenint-se la licitació amb aquells licitadors que acceptin la pròrroga.

CLÀUSULA 14.- NOTIFICACIÓ DE L’ADJUDICACIÓ 
D’acord amb la previsió de l’article 151 LCSP, l’acte d’adjudicació serà notificat per mitjans electrònics a les empreses licitadores i en el termini màxim de 15 dies es publicarà en el perfil de contractant. 
En cas que s’hagi notificat com a adjudicatària una UTE, aquesta s’ha de constituir formalment en unió temporal abans de la formalització del contracte. 
Si per causes imputables a l’empresa adjudicatària no s’hagués formalitzat el contracte dins del termini assenyalat s’entendrà que l’empresa adjudicatària retira la seva oferta i L’Ajuntament de Cànoves i Samalús sol·licitarà la documentació al següent licitador per l’ordre en què hagin quedat classificades les ofertes, i podrà reclamar, si escau, a l’empresa adjudicatària la indemnització que correspongui. 
Devolució de la documentació presentada: 
Una vegada adoptat l’acord d'adjudicació definitiva per l’òrgan de contractació, i prèvia sol·licitud dels licitadors, s'ha de retornar la documentació presentada una vegada hagin transcorregut els terminis per interposar recursos sense que s'hagin interposat. 
L’Ajuntament de Cànoves i Samalús es reserva la facultat de destruir tota aquella documentació, que no hagi estat retirada en el termini de tres mesos des de la data de finalització dels esmentats terminis per interposar recursos, sempre que no s'hagin interposat aquests i no perjudiqui a les empreses licitadores ni vagi en detriment de les facultats de control dels òrgans competents d’acord amb el que estableix la legislació vigent.

CLÀUSULA 15.- FIANÇA 
a) Constitució de la fiança 
L’adjudicatari haurà de constituir, abans de la formalització del contracte, la fiança per l’import equivalent a dos mensualitats de la renda:
- CINC-CENTS EUROS (500,00.-€)
La fiança respondrà de l'exacte compliment del contracte i de les responsabilitats que es puguin derivar, com a conseqüència dels perjudicis ocasionats per l'incompliment de les obligacions contractuals, i dels danys originats per l’arrendatari en l'immoble, sense perjudici que l’Ajuntament de Cànoves i Samalús pugui reclamar a l'arrendatari els danys i perjudicis, indemnitzacions econòmiques que pertoquin o les responsabilitats administratives, penals o civils que s'escaiguin legalment.
Tenint en compte que una de les dues mensualitats establerta com a fiança es diposita, d’acord amb el que estableix la normativa vigent, a l’INCASOL.
b) Devolució de la fiança 
La devolució o cancel·lació de la fiança es realitzarà, una vegada produït el venciment del termini de durada del contracte i acomplert satisfactòriament el mateix, o resolt aquest per causes no imputables al contractista seguint el procediment establert en el contracte.

CLÀUSULA 16.- FORMALITZACIÓ DEL CONTRACTE 
1. El contracte d’arrendament s’haurà de formalitzar per escrit, mitjançant document privat, signant-se entre l’Ajuntament de Cànoves i Samalús i l’adjudicatari, en el termini màxim de 15 dies a comptar des de la data d’adjudicació. 
2. Amb la formalització del contracte aquests quedarà perfeccionat. 
3. En el moment de formalitzar el contracte l’adjudicatari haurà de fer efectiu el preu mínim d’adjudicació que hagi ofert. 
4. En el supòsit que l’adjudicatari no atengués el requeriment de l’Ajuntament per formalitzar el contracte, no complís els requisits per a la celebració del contracte o impedís que es formalitzes en el termini assenyalat, l’entitat podrà procedir a deixar sense efecte l’adjudicació, atorgant un tràmit d’audiència a l’interessat de 10 dies naturals. 
En aquest supòsit l’Ajuntament podrà exigir la indemnització pels danys i perjudicis causats. En aquests casos, l’òrgan de contractació podrà adjudicar el contracte a les següents ofertes econòmicament més avantatjoses, per l’ordre en el qual hagin estat classificades les ofertes. 
5. En cas que el contracte sigui adjudicat a una unió o agrupació d’empreses, en qualsevol règim jurídic legalment admès, aquestes hauran d’acreditar llur constitució en escriptura pública, dins del termini atorgat per a la formalització del Contracte, i el CIF assignat a la unió i la representació, si s’escau.

CLÀUSULA 17.-OBRES 
1. OBRES I INSTAL.LACIONS A REALITZAR PER L’ARRENDATARI PER ADEQUAR EL LOCAL A L’ACTIVITAT A REALITZAR: 
OBRES DE CONSERVACIÓ I DE MILLORA 
1. Les obres interiors, les instal·lacions i elements necessaris per la normal utilització del local aniran a càrrec de l’Ajuntament.
2. Les obres de conservació i reparació del local arrendat que derivin de l’execució del contracte seran íntegrament i qualsevol que sigui la seva classe, a càrrec de l’Ajuntament, exceptuant la reparació d’aquells elements que l’arrendatari empri en l’execució del contracte o del servei.  
3. l’Ajuntament podrà realitzar, quan ho cregui convenient, les obres de millora que consideri oportunes i l’arrendatari tindrà l’obligació de suportar-les. 
4. Quan la realització, en el local arrendat, d’obres de conservació o les que acordi una Autoritat competent, el facin inutilitzable, podrà l’arrendatari optar entre suspendre o renunciar al contracte, sense tenir dret a cap indemnització. 
La suspensió del contracte suposarà, fins l’acabament de les obres, la suspensió de l’obligació de pagament de la renda. 
5. L’arrendatari, prèviament a la realització de qualsevol obra o instal·lació, haurà de presentar a l’Ajuntament el corresponent projecte, el qual es podrà aprovar o retornar, indicant les modificacions que s’hagin de introduir per raons tècniques, higièniques, sanitàries, d’estètica o d’uniformitat de les instal·lacions, d’acord amb la legislació especifica.

CLÀUSULA 18.-TRANSMISSIÓ DELS DRETS DIMANANTS DEL CONTRACTE D’ARRENDAMENT 
Els drets dimanant del present contracte es podran transmetre mitjançant traspàs, sempre que aquesta transmissió sigui comunicada i acceptada per l’Ajuntament.
S’acorda considerar com a cessió el canvi produït en la persona de l’arrendatari, com a conseqüència de la fusió, transformació o escissió de la societat arrendada. 
També es considerarà cessió l’alienació de la majoria del capital social de la societat arrendatària, o la cessió del poder de decisió. 

CLÀUSULA 19.-OBLIGACIONS BÀSIQUES I RESPONSABILITAT DE L’ARRENDATARI 
1. Destinar el local a l'ús i finalitat indicats en el present document, no podent ser modificats sense la corresponent autorització per part de l’Ajuntament. 
2. Obtenir tots els permisos i autoritzacions legals necessaris per a l'exercici de l'activitat a realitzar en el local, objecte del present arrendament, i en les seves instal·lacions, així com complir i respectar tots els reglaments vigents en matèria de seguretat que afectin i facin referència a la seva activitat. 
3. El pagament de les quantitats que, en concepte de preu d’adjudicació i renda es fixin i de totes les que corresponguin a l’arrendatari. 
4. Mantenir el local en bon estat de conservació i realitzar-hi les reparacions ordinàries.
5. Mantenir el servei de bar obert al públic el dies i en les hores de funcionament del Local Social així com establir de mutu acord amb l’Ajuntament dates i horaris excepcionals, al marge dels habituals del servei.
6. Abstenir-se de realitzar qualsevol activitat o obra que pogués perjudicar l'edifici o la finalitat que es persegueix a través de la Unitat Alimentària, sense prèvia autorització de l’Ajuntament. 
7. Disposar de les pòlisses assegurances adients que cobreixin en tot cas i suficientment, els possibles danys a tercers. D’aquestes pòlisses s’haurà de presentar inicialment una copia a l’Ajuntament i posteriorment, amb periodicitat anual, copia dels rebuts satisfets pel seu manteniment. 
8. L’arrendatari s'obliga i es compromet a facilitar, en tot moment i circumstància, l'entrada en el local a l'arrendadora o al personal que ella designi, a efectes de comprovar el compliment de les obligacions de l’arrendatari, així com l'ús i l'estat de conservació del local. 
9. Proveir-se dels adequats serveis de seguretat. 
10. L’arrendatari no tindrà dret d’adquisició preferent en cas d’alienació de la finca. 
11. L’arrendatari, en el supòsit d’extinció del contracte d’arrendament pel transcurs del termini convencional, no tindrà dret a cap indemnització. 
12. L' incompliment per l’arrendatari de qualsevol de les obligacions assumides, mitjançant el present contracte, donarà lloc a la seva resolució, i a l’obligació d’indemnitzar a l’arrendadora per danys i perjudicis, sent a càrrec de L’arrendatari el pagament de les costes que la reclamació origini, cas que es produeixen. 
13. Satisfer tots els tributs, impostos i exaccions de qualsevol naturalesa i àmbit que afectin a l’edifici i instal·lacions, així com pròpiament a la activitat a desenvolupar. 
14. En tot cas, l’arrendatari assumeix la responsabilitat civil i penal enfront de tercers pels danys i perjudicis que puguin ocasionar-se durant el temps que duri el contracte d’arrendament del local.

CLÀUSULA 20.- ASSEGURANCES 
L’adjudicatari haurà de contractar i mantenir vigent, amb una companyia solvent, una pòlissa de responsabilitat civil que cobreixi en tot cas i suficientment, els possibles danys a tercers per import mínim de 500.000 €. 
La pòlissa de responsabilitat civil haurà de mantenir-se en vigor fins la conclusió total i definitiva del contracte d’arrendament. 
D’aquesta pòlissa s’haurà de presentar inicialment una còpia a l’Ajuntament i posteriorment, amb periodicitat anual, còpia dels rebuts satisfets pel seu manteniment. Aquesta pòlissa haurà de ser actualitzada segons l’increment que experimenti l'IPC de Catalunya cada 5 anys. 
En cas d'incompliment de qualsevol d'aquests termes, l'adjudicatari serà plenament i íntegrament responsable dels danys no assegurats.

CLÀUSULA 21.- CAUSES DE RESOLUCIÓ DEL CONTRACTE D’ARRENDAMENT 
L’òrgan de contractació podrà donar per resolt el contracte d’arrendament de la parada i promoure el desnonament de l’arrendatària, per: 
1. Compliment del termini establert. 
2. Canvi d’usos no autoritzats en el local, sense el consentiment exprés i per escrit del responsable del contracte. 
3. Falta de pagament de la renda establerta durant 3 mesos, o de qualsevol de les quantitats de les quals s’hagi assumit el pagament, o corresponguin a l’arrendatari. El pagament que es realitzi fora del termini comportarà l'acreditament d'interessos de demora al tipus legal vigent en cada moment. 
4. Cessió a tercers, o sotsarrendament, sense la conformitat de l’òrgan de contractació expressada per escrit a l’arrendatari. 
5. No comunicar a l’òrgan de contractació de forma fefaent i abans de transcorreguts 3 mesos de la seva formalització les transmissions d'accions o participacions socials. 
6. No estar en possessió, per causes imputables a l’arrendatari, dels permisos oficials ni constar inscrita en els registres corresponents que siguin preceptius i necessaris per realitzar l’activitat.
7. Concurrència específica d'alguns dels motius o causes de revocació o anul·labilitat previstos en aquest Plec o en el contracte. 
8. Incompliment de les obligacions indicades en el contracte d’arrendament. 
9. Per les causes previstes en la Llei d’arrendaments urbans.
En el cas de resolució avançada del contracte, per causa de l’arrendatari, l’Ajuntament farà seva la fiança i, a més, podrà exigir a aquest la corresponent indemnització per danys i perjudicis per l' import d’un any d’arrendament.

CLÀUSULA 22. JURISDICCIÓ COMPETENT 
El contracte té la consideració de contracte privat i queda subjecte al dret privat, regint-se per aquest Plec, pels contractes i documentació annexada, i en tot allò no previst, per la legislació civil aplicable. 
Per resoldre qualsevol discrepància que pogués sorgir de la preparació, adjudicació, efectes, compliment i extinció del Contracte, les parts se sotmetran a la jurisdicció civil i competència dels jutjats i tribunals de la ciutat de Granollers, amb renúncia de qualsevol altre fur que pogués correspondre’ls.

CLÀUSULA 23.- PROTECCIÓ DE DADES 
1. En compliment d’allò que disposa els articles 6, 13 i 14 del Reglament de la Unió Europea 2016/679, de 27 d’abril, relatiu a la Protecció de les persones físiques pel que fa al tractament de dades personals, en els quals s’estableixen les bases de licitud de les activitats de tractament i es regula el contingut i abast del dret d’informació dels titulars de les dades, així com de les disposicions de la Llei Orgànica 3/2018 de 5 de desembre, de protecció de dades personals i garantia dels drets digitals, es deixa constància del següents extrems: 
a. La documentació requerida per a licitar en el present procediment que contingui dades de caràcter personal és necessària per la participació en el mateix. 
b. En relació amb la documentació presentada pels licitadors que contingui dades de caràcter personal de persones físiques (treballadors, personal tècnic, col·laboradors, etc.), el licitador garanteix que ha obtingut prèviament el consentiment de les persones afectades per facilitar la referida informació a l’Ajuntament amb la finalitat de licitar en el present procediment.
c. La documentació presentada pels licitadors que contingui dades de caràcter personal serà dipositada a les oficines de l’Ajuntament i serà tractada per la qualificació, valoració i comparació de les proposicions dels licitadors i per donar compliment a les finalitats establertes a la normativa de contractes del sector públic que sigui d’aplicació. 
Els destinataris d’aquesta informació serà l’Ajuntament, així com aquells tercers que realitzin tasques de fiscalització o aquells tercers que, en l’execució del contracte, necessàriament hagin d’accedir a la mateixa. 
d. La presentació de l’oferta i la documentació sol·licitada implica que el licitador autoritza a l’Ajuntament a tractar la referida documentació i informació en els termes informats i, en cas que resulti adjudicatari, en el marc de l’execució del contracte. 
e. Els interessats / afectats podran exercitar els drets d’accés, rectificació, cancel·lació i oposició dirigint un escrit a l’Ajuntament com a entitat responsable del tractament, adjuntant una còpia del Document Nacional d’Identitat o altre Document Oficial que acrediti la identitat de la persona que exerciti el dret.
2. Als efectes previstos en la present clàusula, els licitadors hauran d’aportar una declaració responsable, de conformitat amb el model que s’adjunta. 
3. L’adjudicatari s’obliga al compliment de tot allò que estableix el Reglament europeu 2016/679, així com, en allò en què no el contradiguin, la Llei Orgànica 3/2018, de 5 de desembre, de de protecció de dades personals i garantia dels drets digitals.

Cànoves i Samalús, a 24 de juliol de 2023.

